《题道场山一首》
宋代·刘一止

云乱修堂冰不如，妙香随处满空虚。头陀浩劫衣尘在，回向此生心地初。

涉世情疏终简懒，爱山缘重费消除。道人劝我深发省，相对五更听粥鱼。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。